יאק-141

יאקובלב יאק-141 (ברוסית: Яковлев Як-141; קוד דיווח נאט"ו פריסטייל), הידוע גם בשם יאק-41, הוא מטוס קרב על-קולי להמראה/נחיתה אנכית (VTOL) מתוצרת ברית המועצות שתוכנן על ידי משרדי חברת יאקובלב. המטוס נועד להחליף את ה-יאק-38, ותוכנן כמטוס המסוגל לפעול מנושאות מטוסים סובייטיות. ארבעה אבות טיפוס נבנו לפני ביטול הפרויקט. עיצוב ופיתוח היאק-141, שנודע ברישומת פנימית כ"מוצר 48", נועד להחליף את היאק-38 שהיה בשירות הצי הסובייטי. יאקובלב בדק תצורות שונות כולל דגם דו-מנועית, שנפסל עקב בעיות דחף אסימטריות במקרה של כשל מנוע במהלך הנחיתה, ולבסוף נבחרה תצורה חד-מנועית, עם סילוני הרמה המאפשרים המראה ונחיתה אנכית. יכולת התמרון במהלך ריחוף סופקה על ידי סילוני בקרת תגובה, תוך שימוש בזרימת אוויר עודפת מהמנועים, אשר מוקמו בקצות הכנפיים ומתחת לאף. תא הטייס צויד במושב מפלט אוטומטי, אשר הופעל אם צינור המנוע היה מסובב מעבר ל-30° במהירות אוויר נמוכה מ-300 קמ"ש (160 קשר; 190 מייל לשעה). תא הטייס בדגמים הראשונים דמה לזה של ה-Yak-38M; תוכנן כי מטוסי קו הייצור יצוידו במערכת דיגיטלית חדשה לחלוטין, כולל כוונת ותצוגת קסדה עילית. בכן הנסע, גלגל האף התקפל לאחור, בעוד שהגלגלים הראשיים התקפלו קדימה. המטוס היה בעל כנף גבוהה אשר אפשר היה לקפלה כדי לאפשר אחסון על סיפון נושאות מטוסים. המנוע הראשי היה מדגם Tumansky R-79V-300, ושני מנועי ההמראה היו RD-41 מדגם Rybinsk (RKBM), שהותקנו בזווית של 85° בגוף המטוס הקדמי מאחורי תא הטייס. ארבעה אבות טיפוס נבנו; השנים הראשונים נועדו לניסויים על הקרקע בעוד שהשניים האחרים נועדו לניסויי טיסה. היסטוריה מבצעית הטיסה הראשונה בוצעה ב-9 במרץ 1987 בז'וקובסקי; טיסת ריחוף ראשונה של המטוס התבצעה ב-29 בדצמבר 1989, וטיסה שכללה לראשונה מעבר מלא מטיסה אנכית לאופקית בוצע ב-13 ביוני 1990. ניסויים על מודל של נושאת המטוסים בוצעו בבסיס האוויר סאקי אשר בחצי האי קרים באוקראינה החלו באפריל 1991. תוצאות הניסויים היו משביעות רצון, ויכולת התמרון הקרבית של המטוס נחשבה מצוינת. שנים עשר שיאי עולם נקבעו במהלך ניסויי טיסה; מכיוון שמטוס היאק-41, נחשב לסודי, הוכרזו השיאים ככאלה שנקבעו על ידי ה"יאק-141". הנחיתה הראשונה על סיפון נושאת המטוסים הרוסית אדמירל גורשקוב בוצעה ב-26 בספטמבר 1991, שעה לאחר מכן נחת על הסיפון גם אב הטיפוס השני. עד 5 באוקטובר 1991 בוצעו עוד שמונה טיסות מהספינה ואז, בעקבות נחיתה קשה נקרע מכל הדלק, המטוס עלה באש אך הטייס ניצל. המטוס הושמש והוצב לתצוגה. באותו החודש הושעתה התוכנית עקב חוסר בתקציב. עם נפילת ברית המועצות בשנת 1991, חברת לוקהיד קורפוריישן נכנסה לשותפות עם יאקובלב לפיתוח נוסף של המטוס, אשר מעתה נקרא באופן רשמי יאק-141; דבר השותפות פורסם על ידי יאקובלב ב-6 בספטמבר 1992 ואושרה על ידי לוקהיד רק בחודש יוני 1994. אב הטיפוס השלם שנותר הוצג בתערוכת האוויר של פארנבורו בשנת 1992. למרות ההכרזה על כי המיזם המשותף יביא לבניית שלושה אבות טיפוס נוספים ומטוס ניסוי סטטי נוסף מעולם לא נבנו מטוסים נוספים. גרסאות יאק-41 שני האבות-טיפוסים המעופפים ומאמר על ניסויי קרקע. יאק-41M מטוס מוצע עם הרחבות שורש כנף מתקדמת ושיפורים נוספים, במיוחד באוויוניקה. יאק-43 (איזדלייה 201) פיתוח מוצע של המטוס עם מנועי קוזנצוב NK-321 . יאק-141 ייעודו המקורי למטרת תעמולה ומאוחר יותר למטרות קידום מכירות על ידי יאקובלב. מפעילים הצי הסובייטי התעופה הימית הסובייטית מטוסים ששרדו יאק-41M (מס' 48-2, כינוי "75") מוצג במוזיאון המרכזי של חיל האוויר הרוסי במונינו שבפרברי מוסקבה. המטוס מוצג בסכימת הצבעים משנת 1992 עם הסוואה בצבע זית/אפור. יאק-41M (מס' 48-3, אות קריאה "77") מוצג במוזיאון משרדי יאקובלב שבמוסקבה. המטוס מוצג בצבעיו משנת 1992 עם סימני הסוואה בצבע זית/אפור ו-"141" צבוע בלבן במקום אות הקריאה הקודם. מפרט (יאק-141) אפיון כללי צוות: 1 אורך: 18.36 מטרים (60 רגל 3 אינץ') מוטת כנפיים: 10.105 מטרים (33 רגל 2 אינץ') גובה: 5 מטרים (16 רגל 5 אינץ') שטח כנף: 31.7 מטרים רבועים (341 רגל רבוע) משקל ריק: 11,650 קילוגרם (25,684 ליברות) משקל המראה מרבי: 19,500 קילוגרם (42,990 ליברות) הנעה: 1 × Tumansky R-79V-300 ועוד 2 מנועי Rybinsk (RKBM) RD-41 הנעה וקטורית, 108 kN (24,000 lbf) thrust dry, 152 kN (34,000 lbf) with afterburner ביצועים מהירות מרבית: 1,800 קמ"ש (1,100 מייל לשעה, 970 קשר) טווח: 2,100 קילומטרים (1,300 מיל, 1,100 מיל ימי) סייג רום: 15,500 מטרים (50,900 רגל) קצב טיפוס: 250 מטר לשנייה (49,000 רגל לדקה) ראו גם יאקובלב הוקר סידלי הרייר המראה ונחיתה אנכית הערות שוליים קישורים חיצוניים סיור מסביב ליאק-41 ממוזיאון מונינו (רוסיה) יאק-141 (אורכב 26.12.2014 בארכיון Wayback Machine) ב-AeroFlight יאק 41 - הניסיון הסובייטי לבנות מטוס VTOL - באתר יוטיוב